Ángel Antonio Mingote Barrachina, naixito de Sitges o 17 de chinero de 1919 y muerto en Madrit, 3 d'abril de 2012 estió un debuixant, humorista grafico, escritor y periodista. Fillo d'o musicologo aragonés Ángel Mingote Llorente, vivió en Teruel entre a suya nineza y choventut, y se consideraba aragonés. Recibió quantos premios entre a suya carrera profesional, y tamién yera miembro d'a Reyal Academia Espanyola, a on ocupaba a cadiera correspondient a la letra r dende l'anyo 1988.